Дэкор галоў пояса будуецца на двайным паўторы кветкавых дрэўцаў, якія прарастаюць з вяночкаў. Цэнтр кампазіцыі ўпрыгожвае буйная блакітна-ружовая кветка з дробнымі вузкімі лісцямі. Кветку і сцябло аздабляюць дробныя стылізаваныя блакітныя і ружовыя кветкі. На сярэдніку папярочныя палосы асноўнага жоўта-ружовага з выявамі кветак фону чаргуюцца з арнаментам блакітных, ружовых кветак і зялёных пялёсткаў. Бардзюр складаюць выявы галінак з кветкамі. Да канцоў пояса прышыты махры. У вуглах пояса выткана выява ягняці з харугвай і літарамі “P. J.”.